จัดทำมิวสิกวีดิโอถ่ายทอดความหมายบท สรภัญญะ
ที่มาภาพ : ,มิวสิกวีดิโอเพลง องค์ใดพระสัมพุทธ ,เมื่อวันที่ 2 ก.ย. ที่วัดปทุมวนาราม มีการแถลงข่าวโครงการสรภัญญะยาตรา สืบสานพระราชศรัทธา บทมนตราเพื่อแผ่นดิน ประจำปี 2558 โดยพระเทพญาณวิศิษฏ์ ผู้ช่วยเจ้าอาวาสวัดปทุมวนาราม ในฐานะประธานดำเนินการฝ่ายสงฆ์ กล่าวว่า โครงการดังกล่าวจัดขึ้นเพื่อน้อมถวายแด่พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ สมเด็จพระเทพรัตนราชสุดาฯ สยามบรมราชกุมารี เพื่อสืบสานพระราชปณิธานทุกพระองค์ ผู้ทรงบำเพ็ญพระราชกรณียกิจตามหลักธรรมทางพระพุทธศาสนา โดยน้อมนำมาประยุกต์เป็นกิจกรรมทางพระพุทธศาสนาผ่านการสวดมนต์หมู่ทำนองสรภัญญะและกิจกรรมต่างๆตั้งแต่ปี 2558-2560 โดยจะออกยาตราจัดกิจกรรมในสถานศึกษา หน่วยงานต่างๆทั้งภาครัฐและเอกชนทั่วทุกภูมิภาค,ด้าน ปาน ธนพร แวกประยูร ในฐานะตัวแทนศิลปินจิตอาสา กล่าวว่า กิจกรรมจะประกอบด้วย 3 ส่วนหลัก ได้แก่ การฟังธรรมบรรยายจากพระภิกษุและวิทยากรในโครงการฯ การสวดมนต์หมู่ทำนองสรภัญญะ และกิจกรรมธรรมคีตาซึ่งเป็นการคัดเลือกบทเพลงที่มีความหมายและแง่คิดดีๆ นำมาร้อยเรียงและนำเสนอให้ผู้เข้าร่วมกิจกรรม ร่วมกันพิจารณาธรรมที่ซ่อนอยู่ในเพลง นอกจากนี้ยังได้นำบทพระพุทธคุณ มาพัฒนาในรูปแบบของมิวสิกวีดิโอในชื่อชุด องค์ใดพระสัมพุทธ เพื่อถ่ายทอดคำสอนและคำแปลของบทสรภัญญะบทนี้ในรูปแบบภาพเคลื่อนไหว เผยแพร่ในสื่อทุกประเภทต่อไป.
เมื่อวันที่ 2 ก.ย. ที่วัดปทุมวนาราม มีการแถลงข่าวโครงการสรภัญญะยาตรา สืบสานพระราชศรัทธา บทมนตราเพื่อแผ่นดิน ประจำปี 2558
พระเทพญาณวิศิษฏ์,วัดปทุมวนาราม,สรภัญญะยาตรา,มิวสิกวีดิโอ,องค์ใดพระสัมพุทธ,ปาน,ธนพร แวกประยูร,ข่าว,ทีมข่าวศาสนา,ไทยรัฐฉบับพิมพ์